Jõulusandid
Jõulusandid olid Eesti rahvakultuuris jõuluaja tähtpäevadel peresid külastanud käijad (enamasti noormehed), kes soovisid pererahvale õnne ja edu. Näiteks Lääne-Eestis käisid andresepäeval (30. november) andresed, luutsinapäeval (13. detsember) luutsid, toomapäeval (21. detsember) toomad. Uusaastaööl külastasid Lääne-Eestis ja läänesaartel perekondi ka jõulusandid, keda nimetati nääripoisteks.